Lombu

Un lombu es un acienti geográficu que se destiendi sobri el terrenu que lo arroea, nun ária arrayá. Los lombus a menú tienin várias cimeras, enque en árias con una topologia mas escalavrosa, un lombu puei referil-se a una secion particulal de repentinu escalavraeru sin una cimera craramenti definia, endrentu dun conjuntu cordilleranu.

La deferéncia entre un lombu i una montaña es algu difici i sujetiva, pero se puei izil qu'un lombu es generalmenti algu mas baju i menus escalavrosu qu'una montaña. Nel Reinu Uniu, la agéncia gubernamental de confecion de mapas (Ordenance Survey) defini "montaña" comu una eminéncia topológica con una artitul mayol a 1.000 pies (305 metrus) sobri el nivel el mal. El Oxford English Dictionary, pola su parti, sugieri comu arrayu los 2.000 pies d'artura (610 m). Deviu a esta indefinicion, en muchus lugaris se llama lombus a hormacionis qu'en realiá son montañas.

Hormaeru

Los lombus puein hormal-se por várius fenómenus geomorfológicus: por surgil fallas geológicas; pola erosion d'otrus acientis geográficus mayoris, talis comu montañas (los lombus testigu); por movicion i deposicion de sedimentus pun gracial (un ponel, morrenas i drumlins); ecétera. 

La horma reondeá d'angunus lombus se devi a movimientus difussivus el suelu i a regolitus que cubrin el lombu, nun processu llamau retacion.

Angunas regionis que puun vel teniu lombus no los tienin por causu de que huerun cubiertus por graciaris duranti la Eá de Gielu.

Categoría:Cordilleras